alexandrainst/scandi-wiki huggingface dataset:
George W. Norris

George William Norris (født 11. juli 1861, død 2. september 1944) var en amerikansk politiker. Han kom fra en fattig bondefamilie, og ble utdannet jurist. Han representerte delstaten Nebraska i den amerikanske Kongressen i 40 år, først i Representantenes hus fra 1903 til 1913, så i Senatet, fra 1913 til 1943. Norris tilhørte Det republikanske parti frem til 1936, da han brøt med partiet og ble valgt som uavhengig kandidat. Han ble ikke gjenvalgt i 1942.

Norris var en ledende talsmann for progressive og liberale saker i Kongressen. Han er best kjent for sine intense korstog mot hva han selv kalte «urett og ondskap i statsstyret», sin liberalisme, sine opprør mot partilinjen, sin isolasjonistiske utenrikspolitiske linje, sin støtte til fagforeninger, og ikke minst for opprettelsen av Tennessee Valley Authority.

President Franklin D. Roosevelt kalte ham «den helt perfekte, dannede ridder av de amerikanske progressive idealene», og dette går stadig igjen hos Norris' biografer. I 1957 utpekte en komité av 160 fagfolk ham til den fremste av USAs fem beste senatorer noensinne.

Bibliografi
Fellman, David. “The Liberalism of Senator Norris”, American Political Science Review (1946) 40:27–41 (digital utgave).
 Lowitt, Richard
 George W. Norris: The Making of a Progressive, 1861–1912 (1963)
 George W. Norris; The Persistence of a Progressive, 1913–1933 (1971)
 George W. Norris: The Triumph of a Progressive, 1933–1944 (1978)
 George W Norris: A Reflective View, Nebraska History 70 (1989): 297-302. (digital utgave)
 Norris, George W. Fighting Liberal: The Autobiography of George W. Norris (1945; nytrykk 1972)
 Zucker, Norman L. George W. Norris: Gentle Knight of American Democracy (1966) (digital utgave)

Referanser

Eksterne lenker 
 
 
An American Ideal (Norris, Tennessee). Tennessee Valley Authority 
RESERVOIRS AND POWER PLANTS: Norris Reservoir. Tennessee Valley Authority. 
Senator George Norris State Historic Site utgitt av Nebraska State Historical Society
George W. Norris: U.S. Legislator from Nebraska
Federal Bureau of Investigation Records: The Vault - Sen. George W. Norris (over 100 sider)

Senatorer fra Nebraska
Kongressrepresentanter fra Nebraska
Karen Khatsjanov

Karen Avgarovitsj Khatsjanov (russisk:: Каре́н Абга́рович Хача́нов; armensk: Կարեն Աբգարի Խաչանով; født 21. mai 1996 i Moskva) er en russisk tennisspiller av armensk avstamning.

Han har fire seiere på ATP-touren og hans beste resultat i Grand Slam-sammenheng er en kvartfinale i French Open og Wimbledon.

Referanser

Eksterne lenker 
 

Russiske tennisspillere
Deltakere for ROC under Sommer-OL 2020
Tennisspillere under Sommer-OL 2020
Personer fra Moskva
Medaljevinnere under Sommer-OL 2020
Ray Jay Lifton

Robert Jay Lifton (født 16. mai 1926 i Brooklyn i New York) er en amerikansk psykiater og forfatter som er kjent for sine studier av de psykologiske årsakene og virkningene av kriger og politisk vold og for sin teori om en tankereform. Han var en av de tidligere forsvarere av teknikker for psykohistorie.

Referanser

Eksterne lenker 
 
 
  Evil, the Self, and Survival: interview med Harry Kreisler, 1999
  Doctors and Torture: Lifton discusses «atrocity-producing situations» i tilfellet med Torturen i Abu-Ghuraib-fengslet, 2004
  Superpower Syndrome articles. Robert Jay Lifton om supermaktsyndromet,  TomDispatch, 2006

Psykiatere fra USA
Sakprosaforfattere fra USA
Alumni fra Cornell University
Personer fra New York City
Liste over sykkelregistre

Dette er en liste over nasjonale og internasjonale sykkelregistre med hensikt å motvirke sykkeltyveri. Registre kan enten opereres av offentlige instanser eller private selskap. Noen registre er basert på bruker-til-bruker interaksjon (peer-to-peer).

Afrika 
Sør-Afrika
 National Bicycle Registry of South Africa , et ideelt register med gratis registrering.

Asia 
Japan
 I Japan er det påbudt å registrere alle sykler som et ledd i å forebygge kriminalitet, men ingen straff er pålagt. Per 2018 var registreringsavgiften 550 yen.

Europa 
Bulgaria
 VELOregister.BG, ett kommersielt register.

Norge
 NAF Sykkelregister er et norsk FG-godkjent sykkelregister
 Bikemember, et kommersielt FG-godkjent register.
 Falck og Securmark Sykkelregister, et kommersielt FG-godkjent register.
 sykkelreg.no, et gratis bruker-til-bruker basert register.

Storbritannia
 BikeRegister - The National Cycle Database, operert av Selectamark Security Systems.
 Bike Shepherd (formerly Bike Revolution), basert i London. Inaktivt per juni 2018.
 Stolen Bikes in the UK, britisk peer-to-peer basert sykkelregister.

Tyskland
 Bike-ID bicycle registry , Bike-ID UG, ett kommersielt register.

Nord-Amerika 
USA
 Bike Index, ideelt register, grunnlagt i 2013.
 BikeRegistry.com - Global Bike Registration, Houston, Texas. Gratis registrering, internasjonal målgruppe.
 National Bike Registry , nå slått sammen med 529 Garage, er et gratis sykkelregister.

Sør Amerika 
(tom)

Oceania 
Australia
 National Bike Register, opereres av DataDot Technology Ltd.

Se også 
 Det danske VIN-systemet, nasjonal sykkelmerking hvor en unik kode graveres i sykkelens ramme.

Referanser 

Sykling
Registre
Heidi Mårtensson

Heidi Mårtensson (født 16. mars 1995) er en norsk friidrettsutøver som representerer Modum FIK.

Hun vant NM-gull på 3000 meter hinder i 2014 og på 2 km terrengløp i 2015.

Medaljer i norske mesterskap

Referanser

Eksterne lenker 
 

Norske hinderløpere
Norske langdistanseløpere
Norske terrengløpere
Norgesmestere i friidrett
Juniornorgesmestere i friidrett
Gediminas Mažeika

Gediminas Mažeika (født 24. mars 1978 i Kaunas) er en litauisk fotballdommer som til daglig dømmer i landets øverste divisjon A Lyga. I tillegg har han dømt flere internasjonale kamper på aldersbestemt nivå både i regi av FIFA og UEFA.

Mažeika begynte sin profesjonelle dommerkarriere i 1999 på andre nivå i Litauen (I Lyga) og fikk sin debut på øverste nivå i den påfølgende sesongen. Hans første europacupkamp kom den 21. juni 2008, da han dømte første runde av UEFA Intertoto Cup 2008/09 mellom FC Etzella Ettelbruck og Lokomotivi Tbilisi (0–0). Mažeika har siden dømt flere kamper i UEFA Europa League og UEFA Champions League både i kvalifiseringer, gruppespill og sluttspill.

Han har dømt flere landskamper på U-17, U-19 og U-21-nivå, blant annet flere kamper under kvalifisering til europamesterskap for EM U-19 og U-21. Mažeika debuterte internasjonalt som hoveddommer på øverste nivå den 10. juni 2009, da han dømte vennskapskampen mellom  og  (2–2). Han har siden dømt under flere kvalifiseringer til både europamesterskap og verdensmesterskap.

Referanser

Eksterne lenker 
 
 Dommerprofil hos Worldreferee.com
 Dommerprofil hos Soccerway.com
 Dommerprofil hos Transfermarkt.com

Litauiske fotballdommere
Personer fra Kaunas
Fødsler i 1978
Søråstunnelen

Søråstunnelen er en 2500 meter (lengste løp) lang tunnel på  i Bergen. Byggestart var våren 2015, og tunnelen ble åpnet 31. oktober 2022. 

Tunnelen har to løp med til sammen fire kjørefelt. Sørgående løp, 1000 meter, starter midtveis inne i Råtunnelen med utslag ved Luren, hvor den møter Flyplassvegen. Nordgående løp var planlagt med fletting med Råtunnelen inne i fjellet, men ble endret til separat løp til Fritz C. Riebers vei. Søråstunnelen er en av fire tunneler på prosjektet Svegatjørn–Rådal.

Tunnelen hadde gjennomslag 5. mars 2018 og ble åpnet 31. oktober 2022.

Se også 
Råtunnelen
Liste over veitunneler i Norge
Veitunneler i Norge

Referanser

Eksterne lenker 
 NVDB veikart

Veitunneler i Bergen
Tunneler på E39
Grigorij Kozintsev

Grigorij Mikhajlovitsj Kozintsev (, født 22. mars 1905 i Kiev i det daværende russiske keiserdømmet, død 11. mai 1976 Leningrad) var en russisk film og teaterregissør.

Kozintsev regisserte blant annet Hamlet fra 1964. Den ble tildelt Sølvløven (Juryens store pris) ved Filmfestivalen i Venezia samme år, delt med Matteusevangeliet av Pier Paolo Pasolini.

Filmografi (utvalg) 
 1923 – Pokhozjdenija Oktjabriny (Похождения Октябрины)
 1925 – Misjki protiv Judenitsja (Мишки против Юденича)
 1926 – Tsjortovo koleso (Чёртово колесо)
 1926 – Sjinel (Шинель)
 1927 – Bratisjka (Братишка)
 1927 – Sojuz Velikogo dela (Союз Великого дела)
 1929 – Det nye Babylon (Novyj Vavilon)
 1931 – Odna (Одна)
 1935 – Maksims ungdom (Junost Maksima)
 1937 – Maksims hjemkomst (Vozvrasjtsjenije Maksima)
 1939 – Nye horisonter (Vyborgskaja storona)
 1943 – Junyj Frits (Юный Фриц)
 1945 – Småkårsfolk (Простые люди)
 1947 – Pirogov (Пирогов)
 1951 – Belinskij (Белинский)
 1957 – Don Quixote (Don Kikhot)
 1964 – Hamlet (1964) (Gamlet)
 1971 – Korol Lir (Король Лир)

Referanser

Eksterne lenker 
 
 

Russiske regissører
Sovjetiske regissører
Personer fra Moskva
Det nye Babylon

Det nye Babylon (originaltittel: russisk: Новый Вавилон, Novyy Vavilon) er et tysk-sovjetisk historisk stumfilmdrama fra 1929 skrevet og regissert av Grigorij Kozintsev og Leonid Trauberg. Dmitrij Sjostakovitsj skrev filmmusikken, hans første komposisjon for en spillefilm.

I aftenpostens annonse for visningen på Cirkus Verdensteater ble filmens handling oppsummert som "En episode fra den fransk-tyske krig 1817." Kun voksne hadde adgang.

Referanser

Eksterne lenker 

Sovjetiske stumfilmer
Filmer fra 1929
Sovjetiske stum-dramafilmer
Sovjetiske krigsfilmer
Sovjetiske historiske filmer
Stum-historiske filmer
Stum-krigsfilmer
Sort-hvitt-filmer
Råtunnelen

Råtunnelen er en 1900 meter lang tunnel på Europavei 39 i Bergen. Tunnelen har to løp med til sammen fire kjørefelt og har motorveistandard. Råtunnelen er en av fire tunneler på strekningen Svegatjørn-Rådal.

Utbygging 
I februar 2010 fikk Norconsult oppdraget med å prosjektere Svegatjørn–Rådal.
Implenia Norge AS ble tildelt kontrakt for E39 Svegatjørn–Rådal 29.06.2015 for bygging av den nordre delen av motorvei-prosjektet. Entreprisen omfattet vei og tunnelanlegg mellom Rådal, Nordås og Flyplassvegen i Bergen kommune.
Kontrakten var på 1.463 mill. kr.
Byggestart var våren 2015. Tunnelen hadde gjennomslag  5. mars 2018 og ble åpnet 31. oktober 2022.

Finansiering 
Bompenger og delvis Statlig finansiert. Den statlige delen er 60 % , tilsvarende 3.88 mrd kroner. Hele veiprosjektet Svegatjørn–Rådal er anslått å koste 6,5 mrd kroner (prisnivå 2014).

Bompenger og bompengeopplegg 
Det er lagt opp til etterskuddsinnkreving i automatiske bomstasjoner ved grensen mellom Os og Bergen kommuner. Det er forutsatt innkreving i begge retninger. Innkrevingen vil skje på ny E39 i Endalausmarka, på fylkesvei 583 (gamle E39) ved Bahus og på Fv 5158 ved Djupvik. 

Kravet om sammenheng mellom nytte og betaling er presisert i Meld. St. 26 (2012–2013), side 93. Nytteprinsippet innebærer at de som betaler bompenger, skal ha nytte av veiprosjektet som bompengene finansierer. 
Bompengetaksten er forventet å bli 35 kroner per passering for en vanlig bil. Med forutsetningene i proposisjon 134 S, er innkrevningsperioden beregnet til ca. 23 år.

Se også 
Lyshorntunnelen
Skogafjelltunnelen
Søråstunnelen
Liste over veitunneler i Norge
Veitunneler i Norge
Svegatjørn–Rådal

Referanser

Eksterne lenker 
 NVDB veikart

Veitunneler i Bergen
Tunneler på E39
Jarle Rasmussen

Jarle Rasmussen (født 1952) er en norsk teolog, pedagog og forfatter, bosatt i Bergen.

Bibliografi
 Strøtanker på glatt føre, essays, Verbum (1991)
 En meter, noveller, Dinamo Forlag (2002)
 Shit happens. Om meningen med livet (medforfatter), essays, Spartacus (2006)
 Alt flyter : møte med 18 filosofer, barnebok, Mangschou forlag (2008)
 Norske fugler i byer og tettsteder, fagbok, Kagge Forlag (2015)
 To henrettelser, populærvitenskap, Pax (2016)

Rasmussen er også medforfatter i KRLE-læreverket Store spørsmål 8 for ungdomstrinnet, utgitt på Aschehoug forlag.

Kilder
Presentasjon av Jarle Rasmussen i Forfatterkatalogen på Forfattersentrums nettsider
Presentasjon av Jarle Rasmussen på Aschehougs nettsider

Eksterne lenker 
lommestein.no 
Digitaliserte bøker av Jarle Rasmussen i Nasjonalbiblioteket
Artikler om Jarle Rasmussen i Norart

Norske forfattere
Leve ekteskapet

Leve ekteskapet (originaltittel: Holy Matrimony) er en amerikansk komedie fra 1943 regissert av John M. Stahl etter romanen «Levende begravet» av Arnold Bennett. Romanen har blitt filmatisert to ganger tidligere, i 1921 som stumfilmen The Great Adventure med Lionel Barrymore og i 1933 som His Double Life.

Hovedrollene spilles av Monty Woolley og Gracie Fields.

Medvirkende
Monty Woolley - Priam Farll
Gracie Fields - Alice Chalice
Laird Cregar - Clive Oxford
Una O'Connor - Sarah Leek
Alan Mowbray - Pennington
Melville Cooper - Dr. Caswell
Franklin Pangborn - Duncan Farll
Ethel Griffies - Lady Vale
Eric Blore - Henry Leek
George Zucco - Crepitude
Fritz Feld - kritikern
Montagu Love - dommeren

Referanser

Eksterne lenker 
 

Engelskspråklige filmer
Filmer fra 1943
Filmkomedier fra USA
Endoxazus conradti

Endoxazus conradti er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
Middelsstore, svarte gullbasser. Oversiden er uten påfallende hår, beina ikke spesielt lange. "Snuten" (clypeus) er rundet med en grunn innskjæring i spissen. Oversiden er kraftig og tett punktert. Pronotum er betydelige smalere enn dekkvingene, med rundede sider, og har noen upunkterte, blanke felter. Dekkvingene har en opphøyd lengdekjøl som går fra "skuldrene" bakover.

Utbredelse 
Arten er beskrevet fra Tanzania.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Endoxazus Kolbe, 1892
 Endoxazus conradti Kolbe, 1892

Kilder 
 Kolbe H.J. (1892) Herr H.J.Kolbe sprach über die von Herrn Leopold Conrad in Deutsch-Ostafrika, namentlich in der Gebirgslandschaft von Usambara, gesammelten melitophilen Lamellicornier. Sitzungsbericht der Gesellschaft naturforschender Freunde zu Berlin (5):62-75.

Eksterne lenker 
 

Gullbasser
Biller formelt beskrevet i 1892
Tanzanias insekter
Endoxazus kivuensis

Endoxazus kivuensis er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
Middelsstore, svarte gullbasser. Oversiden er uten påfallende hår, beina ikke spesielt lange. "Snuten" (clypeus) er rundet med en grunn innskjæring i spissen. Oversiden er kraftig og tett punktert. Pronotum er betydelige smalere enn dekkvingene, med rundede sider, og har noen upunkterte, blanke felter. Dekkvingene har en opphøyd lengdekjøl som går fra "skuldrene" bakover.

Utbredelse 
Arten er beskrevet fra Den demokratiske republikken Kongo.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Endoxazus Kolbe, 1892
 Endoxazus kivuensis Burgeon, 1937

Kilder 
 Burgeon, L. (1937) Exploration du parc national Albert mission De Witte Cetoniinae. Institut des Parcs Nationaux du Congo Belge Fascicule 7:1-16.

Eksterne lenker 
 

Gullbasser
Biller formelt beskrevet i 1937
Den demokratiske republikken Kongos insekter
Endoxazus vingerhoedti

Endoxazus vingerhoedti er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
Middelsstore, svarte gullbasser. Oversiden er uten påfallende hår, beina ikke spesielt lange. "Snuten" (clypeus) er rundet med en grunn innskjæring i spissen. Oversiden er kraftig og tett punktert. Pronotum er betydelige smalere enn dekkvingene, med rundede sider, og har noen upunkterte, blanke felter. Dekkvingene har en opphøyd lengdekjøl som går fra "skuldrene" bakover.

Utbredelse 
Arten er beskrevet fra Rwanda.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Endoxazus Kolbe, 1892
 Endoxazus vingerhoedti Antoine, 2008

Kilder 
 Antoine Ph. (2008) Une nouvelle espèce du genre Endoxazus Kolbe, 1892. Entomologia Africana 13(1):48-50.

Eksterne lenker 
 Bilde av arten 
 

Gullbasser
Biller formelt beskrevet i 2008
Rwandas insekter
Endoxazus minettii

Endoxazus minettii er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
Middelsstore, svarte gullbasser. Oversiden er uten påfallende hår, beina ikke spesielt lange. "Snuten" (clypeus) er rundet med en grunn innskjæring i spissen. Oversiden er kraftig og tett punktert. Pronotum er betydelige smalere enn dekkvingene, med rundede sider, og har noen upunkterte, blanke felter. Dekkvingene har en opphøyd lengdekjøl som går fra "skuldrene" bakover.

Utbredelse 
Arten lever i Sentral-Afrika.

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Endoxazus Kolbe, 1892
 Endoxazus minettii Antoine, 2008

Kilder 
 Antoine, Ph. (2009) Contribution à la connaissance des Cetoniidae africains IV. Coléoptères 15(11):95-98.

Eksterne lenker 
 

Gullbasser
Biller formelt beskrevet i 2009
Epitrichius bowringi

Epitrichius bowringi er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende 
Middelsstore, svært langbeinte, avlange gullbasser. Denne slekten er lite hårete på oversiden, men undersiden er tett kledt med lyse hår. Hode og pronotum har litt matt, grønnlig metallglans, dekkvingene, som ikke dekker bakkroppsspissen, er svarte med oransje tegninger. Pronotum er nesten sirkelrundt sett ovenfra, "snuten" er litt forlenget, svakt innbuktet foran. Beina er svarte, leggene på bakbeina med lange sporer.

Levevis 
De voksne billene, som har en overflatisk likhet med humler, besøker gjerne blomster.

Utbredelse 
Arten er kjent fra det nordlige Laos, Vietnam, Taiwan og det sørlige Kina (Guangxi).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien skarabider, (Scarabaeidae) Latreille, 1806
 Underfamilien Trichiinae Fleming, 1821
 Stammen Trichiini Fleming, 1821
 Slekten Epitrichius Tagawa, 1941 
 Epitrichius bowringi (Thomson, 1857)

Kilder 
 Thomson, J. (1857) Description de trente-trois espèces de Coléoptères. Archives entomologiques 1:109-127.

Eksterne lenker 
 Bilde av Epitrichius bowringi
 

Gullbasser
Biller formelt beskrevet i 1857
Laos' insekter
Kinas insekter
Taiwans insekter
Vietnams insekter
Premiership Rugby Cup

Premiership Rugby Cup er en turnering for lagene som spiller i Premiership Rugby, den øverste divisjonen av Rugby union i England.  Turneringen ble stiftet i 2018 da de walisiske lagene trakk seg fra turneringen Anglo-Welsh Cup.

Historikk 
Premiership Rugby Cup erstatter Anglo-Welsh Cup som har eksistert siden 2005 da walisiske lag ble med i den engelske turneringen som ble startet i 1971.  I 2017-18 turneringen kom de fire walisiske lagene sist i hver sin gruppe og i mai 2018 offentliggjorde det walisiske rugbyforbundet at de starter en egen U23-turnering for walisiske lag og dermed trekker seg fra turneringen.  Premiership Rugby Limited som organiserer den øverste divisjonen i England opprettet da en egen turneringen for at unge spillere skal få spille kamper på høyere nivå og på stadionene i Premiership.

Format 
Alle 12 lagene som spiller i den øverste divisjonen deltar.  Lagene blir delt inn i tre grupper med fire lag.  Alle lagene spiller mot hverandre pluss et lokaloppgjør mot et lag fra en annen gruppe.  De tre gruppevinnerne pluss den beste andreplassen spiller sluttspillet.  De beste rangerte lagene får hjemmebane i semifinalen.  Det er ikke hjemme- og bortekamp.  Finalen spilles hos laget som har høyest rangering av de to finalelagene.

Liste over vinnere 
 2019: Northampton Saints 23-9 Saracens
 2020: Sale Sharks 27-19 Harlequin

Referanser

Eksterne lenker 
 Offisiell nettside
 

Rugby union
Sportsarrangementer i England
Rugby i Storbritannia
Ivarsflaten tunnel

Ivarsflaten tunnel er to nedlagte veitunneler på riksvei 13 i Suldal kommune i Rogaland. De ble åpnet i 1953 og er henholdsvis 61 og 12 meter lange. Siden strekningen med tunnelene er ekstremt rasfarlig ble de avløst av Ivarsflottunnelen i 2004.

Se også 

 Suldalsporten tunnel

Kilder 

 Ivarsflaten I på Vegvesenets vegkart
 Ivarsflaten II på Vegvesenets vegkart

Eksterne lenker 

 Veien inn til tunnelene på Google Street View

Nedlagte veitunneler i Norge
Tunneler i Rogaland
Lars Molteberg Glomnes

Lars Molteberg Glomnes (født 5. oktober 1982) er en norsk journalist.

Glomnes er nyhetssjef i Aftenposten der han ble ansatt som politisk journalist i samfunnsavdelinga våren 2013. Han var vikar som politisk journalist i VG i tre år, etter å ha vært i samfunnsavdelinga og sportsredaksjonen i Dagbladet.

Glomnes leder også Aftenpostens podkast Aftenpodden der han hver uke kommenterer nyhetsbildet sammen med politisk redaktør Trine Eilertsen og kulturredaktør Sarah Sørheim.

Han er søskenbarn til eventyrer og foredragsholder Teodor Glomnes Johansen og skuespiller Caroline Glomnes. Etternavnet stammer fra gården Glomnes i Oppstryn i Stryn kommune.

Referanser

Eksterne lenker
 

Norske journalister
Journalister i VG
Journalister i Dagbladet
Journalister i Aftenposten
Fødsler i 1982
Piotrowice

Piotrowuce er en by i Polen i det masoviske voivodskap.

 Areal: 8 km²
 Befolkning: 352 (i 2013)
 Beliggenhet: 52° 0' 15" N, 21° 16' 32" Ø

Eksterne lenker 
 

Byer i det masoviske voivodskap
Stine Estenstad

Stine Estenstad (født 8. september 1971) er en norsk sykepleier og politiker (H).

Fra 2015 er hun varaordfører i Melhus kommune i Trøndelag. Hun har også tidligere vært medlem av kommunestyret fra 1999 til 2011.

Hun har arbeidet som sykepleier og som leder for Melhus frivilligsentral.

Referanser 

Lokalpolitikere i Melhus
Høyre-politikere i Sør-Trøndelag
Norske sykepleiere
Personer fra Melhus kommune
Direktoratet for internasjonalisering og kvalitetsutvikling i høyere utdanning

Direktoratet for internasjonalisering og kvalitetsutvikling i høyere utdanning (Diku) var et norsk direktorat som eksisterte mellom 2018 og 2021.

Diku ble opprettet høsten 2018. Diku var underlagt Kunnskapsdepartementet og var et resultat av en fusjon mellom Senter for internasjonalisering av utdanning, Norgesuniversitetet og Program for kunstnerisk utviklingsarbeid. Direktoratets overordnede mål var å styrke kvaliteten i norsk utdanning, og fremme utvikling og nyskaping, internasjonalt samarbeid og digitale læringsformer. Diku forvaltet tilskuddsordninger og programmer som skulle bidra til å heve kvaliteten i høyere utdanning og fagskoler. 

I forbindelse med opprettingen av Diku, gjennomførte Kunnskapsdepartementet en del organisatoriske endringer. Nasjonalt organ for kvalitet i utdanningen (NOKUT) skulle fortsatt akkreditere og godkjenne høyere utdanning og fagskoleutdanning; føre tilsyn med kvaliteten i utdanningen og godkjenne utenlandsk utdanning, men Diku overtok blant annet ansvaret for sentre for fremragende utdanning. Diku fikk også ansvar for lærebokutvalget og tilskuddsordningen Senter for fremragende utdanning som tidligere lå under Universitets- og høgskolerådet og NOKUT. 1. juli 2021 ble Diku slått sammen med Kompetanse Norge og deler av Direktoratet for IKT og fellestjenester i høyere utdanning og forskning (Unit) samt Universell (NTNU) til Direktoratet for høyere utdanning og kompetanse.

Referanser

Eksterne lenker  
 diku.no 

Tidligere norske statlige myndigheter
Norske direktorat
Utdanning i Norge
Kunnskapsdepartementet
Etableringer i 2018
Opphør i 2021